b"\n_START_ARTICLE_\nEurovizijos dain\xc5\xb3 konkursas 2010\n_START_SECTION_\nVed\xc4\x97jai\n_START_PARAGRAPH_\n2010 m. kovo 10 d. NRK paskelb\xc4\x97 konkurso ved\xc4\x97jus. Tai Erik Solbakken, Haddy Jatou N'jie ir Nadia Hasnaoui. Solbakkenas ir N\xe2\x80\x99jie pristat\xc4\x97 atlik\xc4\x97jos ir dirbo \xe2\x80\x9e\xc5\xbealiajame kambaryje\xe2\x80\x9c balsavimo metu, o Hasnaoui pristat\xc4\x97 rezultatus. Tai buvo antrasis kartas, kai konkurs\xc4\x85 ved\xc4\x97 daugiau nei du ved\xc4\x97jai.\n_START_SECTION_\nBalsavimas\n_START_PARAGRAPH_\n2009 m. spalio 11 d. EBU prane\xc5\xa1\xc4\x97, kad pusfinaliuose, kaip ir finale 50\xc2\xa0% rezultat\xc5\xb3 lemia komisijos tam, kad pusfinali\xc5\xb3 rezultatai b\xc5\xabt\xc5\xb3 pana\xc5\xa1esni \xc4\xaf finalo. Kiekvienos \xc5\xa1alies \xc5\xbei\xc5\xabrovai ir komisija balsuoja u\xc5\xbe labiausiai patikusias dainas. Daugiausiai ta\xc5\xa1k\xc5\xb3 surinkusios de\xc5\xa1imt dain\xc5\xb3 atitinkamai gauna i\xc5\xa1 tos \xc5\xa1alies 12, 10 ar 8\xe2\x88\x921 ta\xc5\xa1k\xc5\xb3. Pusfinaliuose de\xc5\xa1imt daugiausiai ta\xc5\xa1k\xc5\xb3 surinkusi\xc5\xb3 dain\xc5\xb3 patenka \xc4\xaf final\xc4\x85. 2008 ir 2009\xc2\xa0m. \xc5\xbeiuri deleguodavo \xc4\xaf final\xc4\x85 vien\xc4\x85 \xc5\xa1al\xc4\xaf, nepatekusi\xc4\x85 \xc4\xaf \xc5\xbei\xc5\xabrov\xc5\xb3 devynetuk\xc4\x85. T\xc5\xb3 pa\xc4\x8di\xc5\xb3 met\xc5\xb3 spalio 26 d. EBU paskelb\xc4\x97, kad balsavimas prasideda dar prie\xc5\xa1 pirm\xc4\x85j\xc4\xaf pasirodym\xc4\x85 ir dar 15 minu\xc4\x8di\xc5\xb3 po paskutin\xc4\x97s nuskamb\xc4\x97jusios dainos.\n_START_SECTION_\nGalimas orkestro gr\xc4\xaf\xc5\xbeimas\n_START_PARAGRAPH_\nNe ma\xc5\xbeai Eurovizijos gerb\xc4\x97j\xc5\xb3 garsiame interneto tinklalapyje \xe2\x80\x9eFacebook\xe2\x80\x9c \xc4\x97m\xc4\x97 si\xc5\xablyti sugr\xc4\x85\xc5\xbeinti orkestr\xc4\x85 \xc4\xaf 2010\xc2\xa0m. Eurovizij\xc4\x85, kurio atsisakyta 1998\xc2\xa0m. Nuo to laiko atlik\xc4\x97jai dainuodavo ne pagal gyv\xc4\x85, o pagal \xc4\xafra\xc5\xa1yt\xc4\x85 muzik\xc4\x85. Ta\xc4\x8diau \xc5\xa1iuo klausimu ne\xc4\xafvyko joki\xc5\xb3 pakeitim\xc5\xb3.\n_START_SECTION_\nPusfinaliai\n_START_PARAGRAPH_\nI\xc5\xa1 viso 34 \xc5\xa1alys pasirod\xc4\x97 konkurso pusfinaliuose. \xc5\xa0alys \xc4\xaf pusfinalius buvo suskirstytos 2010 m. vasario 7 d., o pasirodym\xc5\xb3 eil\xc4\x97s numeriai buvo traukiami 2010 m. kovo 23 d._NEWLINE_Siekiant i\xc5\xa1laikyti intrig\xc4\x85, finalistai buvo skelbiami burt\xc5\xb3 tvarka. I\xc5\xa1sam\xc5\xabs pusfinali\xc5\xb3 rezultatai buvo paskelbti tik po finalo.\n_START_SECTION_\nI\xc5\xa1sam\xc5\xabs komisijos/\xc5\xbei\xc5\xabrov\xc5\xb3 balsavimo rezultatai finale\n_START_PARAGRAPH_\nI\xc5\xa1sam\xc5\xabs komisijos/\xc5\xbei\xc5\xabrov\xc5\xb3 balsavimo rezultatai buvo paskelbti 2010 m. bir\xc5\xbeel\xc4\xaf."